
	FEDERATA ATLETIKE E KOSOVËS       ATHLETIC  FEDERATION OF KOSOVA



BORDI EKZEKUTIV I FAK-ut
Data: 22.11.2025 

Në mbështetje të Nenit 36 (Kompetencat e Bordit Ekzekutiv) dhe Nenit 67 (Rregullorja e Laureatëve të Vitit) të Statutit të Federatës Atletike të Kosovës, Bordi Ekzekutiv i FAK-ut, në mbledhjen e rregullt të mbajtur më datë 22.11.2025, pas shqyrtimit të pikës së 4-rt të rendit të ditës, nxjerr këtë: 

V E N D I M

PËR FORMIMIN E KOMISIONIT PËR SHPALLJEN E LAUREATËVE DHE SPORTISTIT TË VITIT 2025

1. EMËROHET Komisioni Vlerësues për përzgjedhjen dhe shpalljen e Sportistit  Laureatëve të Vitit 2025, në këtë përbërje: 

· z. Fatlum Grajçevci — Kryetar 

· z. Bajram Duja — Anëtar 

· z. Lumbardh Shala — Anëtar 

· z. Xhavit Tahiri — Anëtar 

2. OBLIGOHET Komisioni që të bëjë vlerësimin profesional të rezultateve sportive, arritjeve kombëtare e ndërkombëtare të atletëve dhe klubeve gjatë vitit 2025, si dhe të përgatisë propozimet zyrtare për laureatët e vitit në përputhje me Rregulloren e Laureatëve të FAK-ut. 

3. Komisioni do t'ia paraqesë raportin përfundimtar me emrat e propozuar Bordit Ekzekutiv të FAK-ut për konfirmim dhe organizim të ceremoni zyrtare. 

4. Ky vendim hyn në fuqi në ditën e miratimit të tij. 

A R S Y E T I M I

Në mbledhjen e Bordit Ekzekutiv të FAK-ut të mbajtur më datë 22.11.2025, u shqyrtua e ecuria e sezoneve garuese dhe nevoja për organizimin e ngjarjes tradicionale të shpalljes së më të mirëve të vitit. 

Për të garantuar një proces transparent, profesional dhe objektiv të vlerësimit të arritjeve të atletëve, trajnerëve dhe punëtorëve sportivë, Bordi Ekzekutiv vendosi unanimisht për formimin e Komisionit Vlerësues me përbërjen e lartcekur. 

Nisur nga kjo, u vendos si në dispozitiv të këtij vendimi. 

Vendimi u dërgohet:
1. Anëtarëve të Komisionit Vlerësues 

Këshillit Profesional të FAK-ut 

3. Sekretariatit të Përgjithshëm të FAK-ut 

4. Arkivit të FAK-ut 

Halil Sylejmani
Kryetar i Federatës Atletike të Kosovës 

